Dragos Tudorache
Ioannes Dragos (Dacoromanice Ioan Dragoș) Tudorache (natus die 14 Ianuarii 1975 in Vaslui) iudex et vir publicus Dacoromanicus est.

Iuventus et munus 
Annis 1993 - 1997 apud Universitatem Iassiensem iurisprudentiae studebat. Anno 1997/98 apud Universitaten Holmiensem iuri Unionis Europaeae studebat. Annis 1997 - 2002 iudex in iudicio urbis Galatzii erat. Annis 2000 - 2003 etiam pro Organizatione securitati cooperationique in Europa favendis in Kosovia operam dedit, idem ad annum 2005 pro Nationibus Unitis fecit. Annis 2005 - 2007 in Romania pro Unione Europaea operam dedit et deinde ad annum 2015 Bruxellis pro Commissione Europaea.

Cursus honorum 
Die 17 Novembris 2015 Dacianus Cioloş primus minister Romaniae eum praeses cancellariae suae fecit et die 7 Iulii 2016 Tudorache pro tempore ministerium communicationis et societatis informaticae a successore Mario Bostan suscepit. Die 10 Augusti eiusdem anni ei Delia Popescu successit. Die 7 Septembris 2016 minister rerum internarum in consilio ministrorum Daciani Cioloş ministro Petro Tobă successit. Ipse die 4 Ianuarii 2017 cum toto consilio ministrorum Cioloş se recessit atque Carmen Dan ministra rerum internarum ei successit.

Nexus externi 
 Curriculum vitae apud informatia-zilei.ro

Notae 

Alumni Universitatis Iassiensis
Alumni Universitatis Holmiensis
Iudices Romaniae
Ministri communicationis et societatis informaticae Romaniae
Ministri rerum internarum Romaniae